গজা
গজা এক প্রকারের শুকনা মিষ্টি। একে মুরালি / খুরমা / আঙ্গুলী নামেও পরিচিত। এটি বিভিন্ন আকৃতির হয়ে থাকে। সাধারণ মিষ্টি থেকে আকারে দীর্ঘ হয়ে থাকে বিধায় একে গজা বলে। ময়দা বেলে নিয়ে ভাঁজ করে তেলে ভেঁজে অতঃপর উত্তপ্ত চিনির শিরায় (তরলীকৃত চিনি) ডুবিয়ে এটি প্রস্তুত করা হয়। দামে কম এবং সুস্বাদু বিধায় গজা গ্রামে-গঞ্জে জনপ্রিয়। আঙ্গুলের আকৃতির গজা ছোট-বড় নানা আকারের হয়ে থাকে। আবার ময়দার খামিরকে নানাভাবে আকারে সাজিয়ে বিভিন্ন আকারের গজা প্রস্তুত করা হয়। বাংলাদেশ ও ভারতের কলকাতায় মিষ্টি গজা বিখ্যাত।